Donmuş (film, 2013)
Donmuş (ing. Frozen) — "Walt Disney Animation Studios" tərəfindən istehsal edilmiş və "Walt Disney Pictures" tərəfindən yayımlanmış 2013-cü il amerikan musiqili animasiya filmi. Filmin yazarları danimarkalı yazıçı Hans Kristian Andersenin 1844-cü ildə yazdığı "Qar kraliçası" hekayəsindən ilham alıblar. Filmdə Şahzadə Anna, dostu Kristoff, onun maralı və qardan adam Olafla birlikdə onu tərk etmiş, buz gücləri olan bacısı Elsanın axtarışına başlayır.